U zrakoplovnoj nesreći u Kolumbiji poginuli su nogometaši brazilskog kluba Chapecoense, a utakmice Hrvatskog kupa ovog tjedna započet će minutom šutnje.

Momčad brazilskog Chapecoensea putovala je na utakmicu finala Copa Sudamerice protiv Atletico Nacionala, koja je trebala biti odigrana u srijedu u Medellinu.

Zrakoplov koji je prevozio 72 putnika i devet članova posade srušio se u utorak ujutro na putu prema zračnoj luci u Medellinu, a brazilski predsjednik Michel Temer proglasio je trodnevnu žalost. Među poginulima su uz nogometaše i brazilski predstavnici medija.

Ovotjedni susreti četvrtfinala Hrvatskog kupa započet će minutom šutnje u znak sućuti.